स्मार्ट टेलिकमले ल्याउन लागेको फोरजी हालसम्मकै उच्च गतिको हुने राजभण्डारीले दाबी गरे । उनका अनुसार स्मार्टले सञ्चालन गर्न लागेको फोरजी १० मेगाहर्जमा ७० एमबी प्रतिसेकेन्ड हुनेछ । ‘हाम्रो सेवालाई नेपाली टेलिकम क्षेत्रको त्रुटिरहित, गुणस्तरीय र इन्टरनेटको अद्भुत आनन्द दिने सेवाका रुपमा अघि बढाउन प्रतिबद्ध छौं,’ राजभण्डारीले पत्रकारमाझ भने, ‘हामीले दिने फोरजी मुलुककै अहिलेसम्मको तीव्र गतिको हुनेछ।’
